ไท อาริ เดชิตะ ~โอโจซามะ วะ คาคุโตะ เกมุ นันเตะ ชิไน~

เป็นซีรีส์มังงะญี่ปุ่น ที่เขียนและวาดภาพโดย Eri Ejima ได้รับการตีพิมพ์ในนิตยสารมังงะแนวเซเน็งอย่าง Monthly Comic Flapper ของเมเดียแฟกทอรี ตั้งแต่เดือนมกราคม พ.ศ. 2563 และรวบรวมเป็นเล่มทังโกบงจำนวน 8 เล่ม ละครเว็บฉบับคนแสดงออกอากาศตั้งแต่เดือนพฤษภาคมถึงเดือนกรกฎาคม พ.ศ. 2566 โดยซีรีส์อนิเมะโทรทัศน์ที่ผลิตโดยสตูดิโอดิโอเมเดีย มีกำหนดออกอากาศในปี พ.ศ. 2569

เรื่องย่อ
เด็กนักเรียนหญิงมีความหลงใหลในเกมต่อสู้ในโรงเรียนหญิงล้วนอันทรงเกียรติที่ห้ามเล่นวิดีโอเกม แม้กระนั้นพวกเธอกลับเข้าสู่การแข่งขันเกมต่อสู้ที่ยิ่งใหญ่ที่สุดของญี่ปุ่น

ตัวละคร

สื่อ
มังงะ
มังงะเรื่องนี้นี้เขียนและวาดภาพโดย Eri Ejima ตีพิมพ์ในนิตยสารมังงะแนวเซเน็งอย่าง Monthly Comic Flapper ของเมเดียแฟกทอรี ตั้งแต่วันที่ 4 มกราคม พ.ศ. 2563 ณ เดือนตุลาคม พ.ศ. 2567 ได้มีการรวบรวมเป็นเล่มทังโกบงจำนวน 8 เล่ม 

ละคร
มีการประกาศสร้างละครเว็บฉบับคนแสดงในวันที่ 21 ตุลาคม พ.ศ. 2565 กำกับโดย Ryoma Ouchida และเขียนบทโดย Anna Kawahara ออกอากาศทางบริการสตรีมมิ่ง เลมิโน ตั้งแต่วันที่ 19 พฤษภาคมถึง 7 กรกฎาคม พ.ศ. 2566 และออกอากาศทั้งหมด 8 ตอน

อนิเมะ
มีการประกาศสร้างเป็นอนิเมะเมื่อวันที่ 21 มกราคม พ.ศ. 2564 ต่อมาได้รับการยืนยันว่าจะเป็นซีรีส์อนิเมะทางโทรทัศน์ซึ่งจะผลิตโดยสตูดิโอดิโอเมเดีย และกำกับโดยโชตะ อิฮาตะ เขียนบทโดยวาตารุ วาตาริ ออกแบบตัวละครโดยมายูโกะ มัตสึโมโตะ และเพลงประกอบโดยคานะ ฮาชิงูจิ เดิมทีซีรีส์นี้มีกำหนดออกอากาศในปี พ.ศ. 2568 แต่ต่อมาถูกเลื่อนออกไปเนื่องจากการปรับตารางเวลาของหลายฝ่ายที่เกี่ยวข้องในการผลิต โดยมีกำหนดออกอากาศในปี พ.ศ. 2569

อ้างอิง

แหล่งข้อมูลอื่น





หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:งานที่เกี่ยวข้องกับวิดีโอเกม
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ซีรีส์อนิเมะที่สร้างจากมังงะ